jkorsvik/nowiki_second_scrape_merged huggingface dataset:
Pterostichus adstrictus

Pterostichus adstrictus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.


== Utbredelse ==
Pterostichus adstrictus  finnes i nord for Alpene i Europa. Finnes i Norge.  Samt i Asia og Nord-Amerika.


== Utseende ==
Pterostichus adstrictus  er omtrent 10 mm lang, messingfarget overside (ikke metallisk).  Leggene (tibia) og føttene (tarsi) er mørke og litt rødlig brune. Dekkvingene har hver minst fire groper med en børste (børstepunkt), nær det tredje rillemellomrom. Den ligner på Pterostichus oblongopunctatus, men denne har lysere bein og mer metallglans.


== Levevis ==
Pterostichus adstrictus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  Larvene og de voksne (imago)  lever som predatore.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Pterostichus adstrictus i Encyclopedia of Life 
(en) Pterostichus adstrictus i Global Biodiversity Information Facility 
(no) Pterostichus adstrictus hos Artsdatabanken 
(sv) Pterostichus adstrictus hos Dyntaxa 
(en) Pterostichus adstrictus hos Fossilworks 
(en) Pterostichus adstrictus hos ITIS 
(en) Pterostichus adstrictus hos NCBI 
(en) Kategori:Pterostichus adstrictus – bilder, video eller lyd på Wikimedia Commons 
Pterostichus adstrictus – detaljert informasjon på Wikispecies 
Pterostichus adstrictus - BILDE - Database Carabidae of the World
Pterostichus adstrictus - Ground Beetles of Ireland - engelskspråklig
Pterostichus adstrictus - Fauna Europaea - engelskspråklig
Norsk entomologisk forening
Pterostichus strenuus

Pterostichus strenuus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.


== Utbredelse ==
Pterostichus strenuus finnes i Europa, Asia, Nord-Amerika.  Finnes i Norge.


== Utseende ==
Pterostichus strenuus  ikke uvanlig. er 6-7,2 mm lang og brunlig svart på farge. Antenner og bein er litt mer rødlig brune. Brystskjoldet er skinnende og glatt, uten skulptur, og bare en tydelig grop i hvert bakhjørne. Brystpartiet har grov punktur på undersiden. I Norden kan den ligne på diligens, men denne har  glatt (ikke punktur) på brystskjoldets underside.


== Levevis ==
Pterostichus strenuus lever på mollrik og fuktige steder, som i skog, under vissent løv og i mose. Den er vanlig på en lang rekke lokaliteter også i villahager.  Larvene og de voksne (imago)  lever som predatore.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Pterostichus strenuus i Encyclopedia of Life 
(en) Pterostichus strenuus i Global Biodiversity Information Facility 
(no) Pterostichus strenuus hos Artsdatabanken 
(sv) Pterostichus strenuus hos Dyntaxa 
(en) Pterostichus strenuus hos Fossilworks 
(en) Pterostichus strenuus hos ITIS 
(en) Pterostichus strenuus hos NCBI 
Pterostichus strenuus – detaljert informasjon på Wikispecies 
Pterostichus strenuus - Ground Beetles of Ireland - engelskspråklig
Pterostichus strenuus - Fauna Europaea - engelskspråklig
Norsk entomologisk forening
Terje Overland

Terje Overland (født 20. oktober 1940) er en norsk psykolog, pedagog og sakprosaforfatter fra Gjøvik.
Overland har bakgrunn som lærer i grunnskolen, pedagogisk-psykologisk rådgiver og som psykolog for barn med lærevansker. Han var også førsteamanuensis ved Høgskolen i Oslo, og har vært gjesteforsker ved Barnevernets utviklingssenter og NOVA.
I 2007 gav han ut boka «Skolen og de utfordrende elevene».


== Bibliografi ==
2021: Tilpasset opplæring og inkluderende støttesystemer. Medforfatter Thomas Nordahl. Gyldendal Norsk Forlag. ISBN 9788205541764
2020: Det ved vi om elever i læringsvanskeligheder. Dafolo A/S. ISBN 978-87-7160-857-1
2017: Dette vet vi om diagnoser og læring. Gyldendal Akademisk. ISBN 978-82-05-50236-9
2015: Tilpasset opplæring og individuelle opplæringsplaner. Medforfatter Thomas Nordahl. Gyldendal Akademisk. ISBN 978-82-05-47366-9
2013: Rett og plikt til opplæring. Om fravær og deltakelse i skolen. Medforfatter Thomas Nordahl. Fagbokforlaget ISBN 9788245011289
2007: Skolen og de utfordrende elevene – om forebygging og reduksjon av problematferd, Fagbokforlaget ISBN 9788245003437
1997: Individuelle opplæringsplaner. Om tilpasset opplæring i en inkluderende skole, medforfatter Thomas Nordahl Ad Notam Gyldendal


== Referanser ==
Kojak

Kojak er en amerikansk kriminalserie som gikk på CBS fra 1973 til 1978. Serien var lagt til New York og handlet om den tøffe og ukorrupte politietterforskeren Theo Kojak. Hovedrollen som politietterforsker Theo Kojak ble spilt av Telly Savalas, mens andre sentrale roller ble spilt av Dan Frazer, Kevin Dobson, George Savalas, Mark Russell og Vince Conti.
Utgangspunktet for serien var den over to timer lange TV-filmen The Marcus-Nelson Murders fra 1973, som kan regnes som seriens pilotepisode. Denne ble forøvrig utgitt på video i Norge i 1982 under tittelen Rettferdighet med forhindringer. Etter seriens slutt ble det i perioden 1985 til 1990 produsert i alt syv TV-filmer med Savalas som Kojak. I 2005 fulgte en TV-film med Ving Rhames i rollen som Kojak.
Kojak ble en internasjonalt kjent serie og gikk på TV i en rekke land. Den ble første gang sendt på NRK den 14. november 1976. Den ble på 1990-tallet sendt i reprise på TV3.


== Handling ==
Serien er lagt til New York City og spinner rundt den tøffe og ukorrupte politietterforskeren Theo Kojak. Hans tøffe fremtoning fører til at han noen ganger tøyer grensene for å få forbryterne for retten.


== Rolleliste ==
Telly Savalas ...  Lt. Theo Kojak (118 episoder, 1973-1978)
Dan Frazer ...  Capt. Frank McNeil ... (110 episoder, 1973-1978)
Kevin Dobson ...  Det. Bobby Crocker ... (110 episoder, 1973-1978)
George Savalas ...  Det. Stavros ... (108 episoder, 1973-1978)
Mark Russell ...  Det. Saperstein ... (74 episoder, 1973-1978)
Vince Conti ...  Det. Rizzo ... (57 episoder, 1974-1978)


== Priser ==

Serien har indirekte blitt belønnet med to Emmy-priser for Beste hovedrolle i TV-drama, Telly Savalas (1974) og Beste gjesteopptreden, Zohra Lampert (1975). Den har blitt ytterligere nominert fem ganger.
Den har indirekte vunnet Golden Globes to ganger, begge gangen til Telly Savalas (1975 & 76).
I 1974 og 1975 vant den en AGA Award ved Directors Guild of America (regissørene Charles S. Dubin (1974), Joseph C. Cavalier (1974), Morris R. Abrams (1974), Robert J. Smawley (1974), David Friedkin (1975), Mike Frankovich Jr. (1975), Sam Freedle (1975) og Val Raset (1975).
Den har også vunnet en People's Choice Awards og en Edgar-pris.


== Gjesteroller ==
En rekke skuespillere som enten var kjent eller som senere ble kjent hadde gjesteroller i serien. Nedenfor er et utvalg av dem.


== TV-filmer ==
The Marcus-Nelson Murders (1973) (regnes som pilotepisoden)
Kojak: The Belarus File (1985)
Kojak: The Price of Justice (1987)
Kojak: Ariana (1989)
Kojak: Fatal Flaw (1989)
Kojak: Flowers for Matty (1990)
Kojak: It's Always Something (1990)
Kojak: None So Blind (1990)
Kojak (2005)


== Referanser ==


== Eksterne lenker ==
(en) Kojak på Internet Movie Database 
Åpningsvignett (YouTube)
McCloud

McCloud er en amerikansk drama- og kriminalserie som gikk på NBC fra 1970 til 1977. Serien handlet om Sam McCloud, en marshal fra en småby i New Mexico som ble sendt på et mer eller mindre permanent oppdrag i New York. Med sitt cowboyantrekk, og ofte ridende på hest, vakte han oppsikt i den urbane millionbyen New York. Hovedrollen som McCloud ble spilt av Dennis Weaver. Serien gikk i syv sesonger, men på grunn av at det var såpass få episoder per sesong ble det bare produsert 46 episoder i alt.
McCloud gikk på NRKs Detektimen fra 1972.


== Om serien ==
McCloud hadde fra starten av en spilletid per episode på 60 minutter, men fra 1974 økte spilletiden til 120 min. I siste sesong ble episodetiden redusert til 90 minutter.
McCloud var den 14 mest sette serien i USA i 1972 og den femte mest sette i 1973.


== I rollene ==
Dennis Weaver – Sam McCloud
J.D. Cannon – Peter B. Clifford
Terry Carter –  Joe Broadhurst
Diana Muldaur – Chris Coughlin
Ken Lynch – Grover


== Priser og nominasjoner ==
Dennis Weaver ble nominert til to Emmy-priser for sin rolle. I 1973 vant manusforfatter Glen A. Larson en Edgar-pris for en episode.


== Referanser ==


== Eksterne lenker ==
(en) McCloud på Internet Movie Database 
Åpningsvignett (YouTube)
Pioner (militær)

Pioner i militær forstand er en infanterist med en viss grad av ingeniøropplæring. Pionerer brukes til å bygge feltstillinger og skyttergraver, rydde hindringer for stridsvogner og til lette ingeniøroppgaver som grøftegraving, snekring. Pionersoldaten er utdannet innen minerydding og eksplosiver. Tidligere hadde pioneren også ansvar for å håndtere flammekastere. I den britiske hæren gjør mange av pionerene tjeneste som trommeslagere. De er også de eneste som får ha skjegg ved parader.Ordet «pioner» stammer fra eldre fransk pionnier, som betyr «fotsoldat», med samme rot som ordet  peon. Peon er igjen avledet av pedn-, som på senlatin viser til «en som har brede føtter». Som millitær term finnes pioner helt tilbake til 1600-tallet.


== Se også ==
Ingeniørsoldat
Sappør (stormingeniør)


== Referanser ==
Charlie Aitken

Charlie Aitken (født 5. januar 1942 i Edinburgh) var en skotsk fotballspiller. Han er den spilleren som har spilt flest kamper for Aston Villa FC, han spilte i 17 sesonger for klubben, fra august 1959 til mai 1976.


== Eksterne lenker ==
(en) Charlie Aitken – Soccerbase.com
Obituary

Obituary fra Tampa Florida er et av pioneerbandene innen death metal.


== Biografi ==
Bandet ble opprettet i 1985 under navnet Xecutioner. Rett før de ga ut debutalbumet i 1989 byttet de navn til Obituary. Bandet er listet av Nielsen SoundScan som det femte bestselgende death metal band noensinne, med over 368 000 album solgt. Musikkalbumet The End Complete fra 1992 har solgt over 100 000 eksemplarer i USA alene. 
Etter albumet Back from the Dead (1997) var bandet lei av å turnere, og oppløste så bandet. Bandet ble så gjenforent i 2003. Albumet Frozen in Time ble så sluppet i 2005. Bandets første konsert-DVD, Frozen Alive, ble sluppet i januar 2007.


== Medlemmer ==
John Tardy – vokal (1985–)
Ralph Santolla – gitar (2007–)
Trevor Peres – gitar (1985–)
Frank Watkins – bassgitar (1989–)
Donald Tardy – slagverk (1985–)


=== Tidligere medlemmer ===
Allen West – gitar
James Murphy – gitar
Daniel Tucker – bassgitar


== Diskografi ==


=== Studioalbum ===
1989: Slowly We Rot
1990: Cause of Death
1992: The End Complete
1994: World Demise
1997: Back from the Dead
2005: Frozen in Time
2007: Xecutioner's Return


=== EP-er ===
1994: Don't Care
2008: Left to Die


=== Samlealbum ===
2001: Anthology
2008: The Best of Obituary


=== Konsertalbum ===
1998: Dead


=== DVD ===
2006: Frozen Alive


== Eksterne lenker ==
(en) Offisielt nettsted 
(en) Obituary – kategori av bilder, video eller lyd på Commons 
(en) Obituary på Internet Movie Database 
(en) Obituary på Apple Music 
(en) Obituary på Discogs 
(en) Obituary på MusicBrainz 
(en) Obituary på Encyclopaedia Metallum 
(en) Obituary på Spotify 
(en) Obituary på Songkick 
(en) Obituary på Last.fm 
(en) Obituary på Genius — sangtekster 
(en) Obituary på AllMusic 
(en) Obituary hos Roadrunner Records
Nielsen SoundScan

Nielsen SoundScan er en informasjonstjeneste opprettet av Mike Fine og Mike Shalett som samler inn informasjon om salg av musikk i USA og Canada.
Informasjon er samlet ukentlig og blir gjort tilgjengelig hver onsdag til abonnenter av tjenesten. Informasjonen omhandler plateselskap, promoteringsselskaper, musikkforhandlere samt film og TV. 
SoundScan er kilden for Billboard musikklistene.
The Rockford Files

The Rockford Files var en amerikansk kriminalserie som gikk på NBC fra 1974 til 1980. Hovedrollen som privatdetektiven Jim Rockford ble spilt av James Garner. Andre sentrale roller ble spilt av Noah Beery Jr., Joe Santos, Stuart Margolin og Gretchen Corbett. Serien ble skapt av Roy Huggins og Stephen J. Cannell, mens manus for det meste ble skrevet av Stephen J. Cannell, Juanita Bartlett og David Chase.
The Rockford Files ble en internasjonalt kjent serie og gikk på TV i en rekke land. Noen episoder ble sendt på NRK i 1979 under tittelen Jim Rockford. Den ble sendt i sin helhet fra 2008 på TV 2 Zebra under tittelen Rockford Files.
I perioden 1994 til 1999 ble det produsert åtte TV-filmer basert på serien, alle med James Garner i hovedrollen. Serien var også opphav til den mislykkede spin-off-serien Richie Brockelman, Private Eye.


== Handling ==
Jim Rockford har sittet fengslet for et ran han ikke begikk, og jobber nå som privatdetektiv. God hjelp til å løse sakene får han av sin far, en tidligere cellekamerat og den vakre advokaten Beth Davenport.
Han er en tøffing med tvilsom bakgrunn, men skyr ingen anstrengelser for å løse sine klienters problemer. Han har hjem og kontor i en campingbil og har nesten alltid økonomiske problemer.


== Om serien ==
Garner var tidligere kjent fra rollen som privatdetektiven Philip Marlowe i kriminalfilmen Marlowe tar saken, noe som antaes å være en hovedgrunn til at han fikk hovedrollen i denne serien.


== Seriens popularitet (rangering) ==
Seriens plassering basert på seertall.


== Priser ==
James Garner vant i 1977 en Emmy-pris for rollen sin. Stuart Margolin vant ytterligere to Emmyer for sin rolle. I tillegg til dette vant fire av produsentene en Emmy for sin innsats i serien (1978).
James Garner ble i perioden 1978-80 nominert til tre Golden Globes for rollen.


== Gjesteroller ==
En oversikt over kjente personer som har hatt gjesteopptredener i serien (utvalg)


== TV-filmene ==
The Rockford Files: Backlash of the Hunter (1974) (regnes som pilotepisoden for serien)
The Rockford Files: I Still Love L.A. (1994)
The Rockford Files: A Blessing in Disguise (1995)
The Rockford Files: If the Frame Fits... (1996)
The Rockford Files: Godfather Knows Best (1996)
The Rockford Files: Friends and Foul Play (1996)
The Rockford Files: Punishment and Crime (1996)
The Rockford Files: Murder and Misdemeanors (1997)
The Rockford Files: If It Bleeds... It Leads (1999)


== Referanser ==


== Eksterne lenker ==
(en) The Rockford Files på Internet Movie Database 
(en) The Rockford Files på AllMovie 
(en) The Rockford Files på Rotten Tomatoes 
(en) The Rockford Files på Metacritic
Presidentvalget i USA 1824

I presidentvalget i USA i 1824, det 10. i rekken, ble John Quincy Adams valgt til USAs 6. president den 9. februar 1825, etter at valget ble avgjort i Representantenes hus. I de siste årene hadde USA fungert som en ettpartistat, etter oppløsningen av Føderalistpartiet var Det demokratisk-republikanske parti eneste alternativ. I dette valget ble også demokrat-republikanerne splittet da fire kandidater kjempet om presidentembedet. Splittelsen hadde ennå ikke ført til endringer i partistrukturen, men senere skulle fløyen ledet av Andrew Jackson utvikle seg til å bli Det demokratiske partiet, mens fløyen ledet av John Quincy Adams skulle bli til Det nasjonalrepublikanske partiet og senere Whig Party. 

Dette valget skiller seg ut ved å være det eneste valget siden vedtaket av det 12. grunnlovstillegget hvor et presidentvalg ble avgjort i Representantenes hus. Dette skjedde fordi ingen av kandidatene fikk majoritet i valgmannskollegiet. Valget er også det eneste hvor kandidaten som fikk flest valgmannsstemmer ikke ble president (fordi det kreves majoritet, ikke bare flertall, for å vinne). Det sies også å være det første valget der den valgte presidenten ikke vant flertallet av folkets stemmer, men stemmene for hele nasjonen ble ikke målt. Flere stater holdt ikke valg blant folket på den tiden, men lot den politiske forsamlingen velge sine valgmenn.


== Se også ==
Liste over USAs presidenter
Den kinesiske østjernbanen

Den kinesiske østjernbanen (russisk: Китайско-Восточная железная дорога, КВЖД – Kitajsko-Vostotsjnaja zjeleznaja doroga, kinesisk: 东清铁路; fra august 1945 kalt Den kinesiske Changchun-jernbanen, og fra 1953 Harbin-jernbanen) er en jernbanelinje i det nordøstlige Kina. 
Den ble bygget mellom 1897 og 1903 som den sørlige grenen av Den transsibirske jernbanen, og knyttet Tsjita til Vladivostok og Port Arthur. Jernbanen gikk gjennom Mandsjurias territorium, men var russisk eiendom. Jernbaneselskapet hadde hovedkontor i Harbin.
Den 14. februar 1950 i Moskva ble det underskrevet en avtale om vennskap og gjensidig bistand mellom Sovjetunionen og Folkerepublikken Kina, som blant annet innebar at eierskapet til jernbanen ble overført til kineserne. Overføringen ble gjennomført i 1952, og med det var det russiske kapittelet i Den kinesiske østjernbanen avsluttet.


== Litteratur ==
Sören Urbansky: Kolonialer Wettstreit. Russland, China, Japan und die Ostchinesische Eisenbahn. Campus Verlag, 2008. ISBN 978-3-593-38771-0
Mara Moustafine: Secrets and Spies: The Harbin Files. A Vintage Book series, Random House, Australia Pty Ltd
F.R. Sedwick, (R.F.A.): The Russo-Japanese War, 1909, The Macmillan Company, N.Y.
Colliers (Red.): The Russo-Japanese War, 1904, P.F. Collier & Son, New York


== Eksterne lenker ==
worldstatesmen.org: China, Foreign Concessions and Colonies: «Chinese Eastern Railroad Zone» (engelsk)
transsib.ru: «Chinese Eastern line. History of construction and operation» (engelsk)
«Die Aufteilung Chinas unter die imperialistischen Mächte» (tysk)
Erich Ledwinka

Erich Ledwinka (født 1904, død 1992) var en østerriksk-tsjekkisk ingeniør, sønnen til Hans Ledwinka.  Han arbeidet ved Tatra og Steyr-Daimler-Puch.
Ledwinka studerte ved den tekniske høyskolen i Wien, og tok sin eksamen ved den tekniske høyskolen i Graz.  Han arbeidet sammen med sin far ved Tatra på 1930-tallet.  I 1950 begynte han som teknisk konstruktør ved Steyr-Daimler-Puch og avanserte til sjefsingeinør.  Han utviklet blant annet motoren til Puch 500 og konstruerte selskapet teknologi for firehjulstrekk.  I tillegg ledet han utviklingen av terrengkjøretøyene Haflinger och Pinzgauer. 
Han ble tildelt Großes Verdienstkreuz der Republik Österreich.


== Referanser ==


== Kilder ==
Haflinger-Story (engelsk)
Fredrik Arp

Fredrik Arp (født 1953 i Köping) er tidligere administrerende direktør for PLM, Trelleborg og Volvo Personvagnar.Arp er utdannet ved Lunds universitet, og startet yrkesskarrieren ved Tarkett France og Swedish Match før han kom til Trelleborg AB i 1985.  I 1996 gikk han over til PLM, i dag en del av Rexam, hvor han overtok stillingen som administrerende direktør.  I 1999 gikk han tilbake til Trelleborg og ble da administrerende direktør og konsernsjef.  I 2005 ble Arp ny administrerende direktør for Volvos personbilavdeling. 1. oktober 2008 måtte han gå av som administrerende direktør der.
Arp har fire barn.


== Referanser ==
Flaminio Bertoni

Flaminio Bertoni (født 10. januar 1903, død 7. februar 1964) var en italiensk industridesigner som for den meste arbeidet i Frankrike for Citroën.  Han tegnet karosseriet til mange kjente modeller fra Citroën, som for eksempel Traction Avant, 2CV, HY og DS.


== Referanser ==


== Eksterne lenker ==
(fr) Offisielt nettsted 
(en) Flaminio Bertoni – kategori av bilder, video eller lyd på Commons
Klinikk rus og avhengighet

Senter for rus og avhengighetsbehandling  (KRA) er en klinikk på Aker universitetssykehus og har ansvar for tverrfaglig spesialisert rusbehandling i Oslo og Follo.
Senter for rus og avhengighetsbehandling administrerer spesialpoliklinikker, avgiftning, dag og  døgnbehandling med 160 pasientplasser. Behandlingen baseres på anerkjent kunnskap og senteret prioriterer utvikling av kompetanse og forskning høyt. 
Senteret er nasjonalt kompetansesenter i legemiddelassisert behandling i Norge og har koordineringsansvar for pasientplassene ved de private avtalepartnerne Helse Sør-Øst har avtale med. 
KRA er også faglig rådgiver overfor Helse Sør-Øst.


== Eksterne lenker ==
Om Klinikk rus og avhengighet Aker universitetssykehus
Elisabeth Sønstevold

Elisabeth Sønstevold (født 7. september 1942 i Stockholm) er en norsk harpist.
Hun har spilt i Oslo Filharmoniske Orkester siden høsten 1967, der hun blant annet trakterte en Lyon & Healy fra før
den andre verdenskrig.  Videre har hun utgitt plate med Per Øien (1992).
Hun startet med piano, men begynte med harpe  som elleve-åring, etter anbefaling fra
foreldrene, komponistparet Gunnar Sønstevold og Maj Sønstevold.  Etter å ha
lært hos den lokale Oscar Harlem (som var filharmoniens solist frem til Sønstevold overtok i 1967)
og vært elev ved Nissens Pikeskole, reiste hun til Wien med hele familien (1960) for studier
ved Akademie für Musik und darstellende Kunst.  Etter diplomeksamen (1966) 
tok hun videre studier under Marisa Robles i London.
Hennes solodebut var sammen med broren Knut, i Universitetets Aula i januar 1968.
Senere ledet hun egne ensembler, samt 
uroppførte hun farens Konsert for harpe og obo med oboer Erik Niord Larsen (1979).
Sønstevold har også tilknytning som lærer ved Norges musikkhøgskole
og Universitetet i Oslo.  Videre var hun utnevnt til orkesterformann i filharmonien (1992–95).
Etter pensjonering (2007) spiller hun frilans kammermusikk, samt har gått inn i styret for Lytterforeningen for klassisk musikk.
Hennes bror er fagottist Knut Sønstevold.


== Referanser ==
Enheten Montebello

Enheten Montebello er en behandlingsenhet under Klinikk rus og avhengighet ved Aker universitetssykehus i Oslo.


== Eksterne lenker ==
Aker universitetssykehus HF
Ligue 1 1954–1955

Ligue 1 1954–55 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.


== Ligatabell ==
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng


== Kilder ==
Resultater Arkivert 3. august 2011 hos Wayback Machine. Ligue de Football Professionnel
Ligue 1 1953–1954

Ligue 1 1953–54 er en oversikt over fransk fotballs toppdivisjon denne sesongen. Selve toppdivisjonen startet i 1932-33.


== Ligatabell ==
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng


== Kilder ==
Resultater Arkivert 3. august 2011 hos Wayback Machine. Ligue de Football Professionnel